**MUNICIPIUL SATU MARE**

**CABINET VICEPRIMAR**

**Nr. 52613/19.09.2022**

Ghiarfaș Adelin Cristian, viceprimar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, acordarea cu titlu gratuit a dreptului de uz şi servitute, către DELGAZ GRID S.A., asupra unui teren situat în Satu Mare, str. Gara Ferăstrău nr. 9,, proiect în susținerea căruia formulez prezentul,

**REFERAT DE APROBARE**

Prin cererea înaintată de către Transurban S.A , înregistrată la Primăria Municipiului Satu Mare sub nr. 43043/02.08.2022, societatea solicită remiterea unui acord pentru relocarea postului de reglare-măsurare aferent rețelei de gaze a imobilului aflat în proprietatea municipiului Satu Mare, str. Gara Ferăstrău nr.9, invocând motive estetice survenite în urma reabilitării sediului situat la adresa anterior menționată.

În acest sens, pentru soluționarea favorabilă a cererii beneficiarului privind emiterea avizului tehnic de racordare este necesar să se acorde către distribuitor, respectiv Societatea Delgaz Grid S.A, dreptul de uz și servitute asupra imobilului teren situat în municipiul Satu Mare, str. Gara Ferăstrău nr.9, înscris în CF nr. 163069 Satu Mare, nr cadastral 163069, conform planului de situație anexat, în vederea realizărilor lucrărilor.

După executarea lucrărilor terenul ocupat va fi adus la starea inițială prin grija constructorului .

Lucrările proiectate sunt de interes public, Societatea Delgaz Grid S.A. Târgu Mureș, în calitatea sa de distribuitor de gaze naturale beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.

Competența aprobării proiectului de hotărâre revine consiliului local, potrivit art.196 alin.1 lit.a) din Codul Administrativ, aprobat prin OUG nr.57/2019, cu modificările și completările ulterioare.

Urmare a celor de mai sus, în temeiul prevederilor art. 196 alin. 1. lit. a), din Codul Administrativ cu modificările şi completările ulterioare supun spre analiză şi aprobare Consiliului Local al Municipiului Satu Mare prezentul proiect de hotărâre

**VICEPRIMAR**

**Ghiarfaș Adelin Cristian**

Munich Diana/2 ex